Üldkohtu (kuues koda) 27. septembri 2012. aasta otsus – Producteurs de légumes de France vs. komisjon
(kohtuasi T‑328/09)
Riigiabi – Puu- ja köögiviljasektor – „Situatsiooniplaanid” puu- ja köögiviljaturu toetuseks Prantsusmaal – Otsus, millega abi tunnistatakse ühisturuga kokkusobimatuks – Õiguspärane ootus – Arvutusviga tagasinõudmisele kuuluvate summade kindlaksmääramisel
1.                     Ühenduse õigus – Põhimõtted – Õiguspärase ootuse kaitse – Tingimused (vt punktid 18 ja 19)
2.                     Riigiabi – Ebaseadusliku abi tagasinõudmine – Abi andmine EÜ artiklis 88 sätestatud menetlusnõudeid rikkudes – Abisaajatel tekkida võiv õiguspärane ootus – Kaitse – Tingimused ja piirid – Komisjoni tegevusetus – Õiguspärase ootuse puudumine – Erakorralised asjaolud – Puudumine (EÜ artiklid 87 ja 88) (vt punktid 20–22, 26–30)
Ese
Nõue tühistada komisjoni 28. jaanuari 2009. aasta otsus K(2009) 203 (lõplik) Prantsuse Vabariigi puu‑ ja köögiviljasektori „situatsiooniplaanide” kohta.
Resolutsioon
1.
Jätta hagi rahuldamata.
2.
Mõista kohtukulud välja Producteurs de légumes de France’ilt.